32006R1039
L 187/3
JURNALUL OFÍCIAL AL UNIUNII EUROPENE
REGULAMENTUL (CE) NR. 1039/2006 AL COMISIEI
din 7 iulie 2006
privind deschiderea unei licitații permanente pentru revânzarea pe piața comunitară a zahărului deținut de agențiile de intervenție belgiană, cehă, germană, spaniolă, irlandeză, italiană, ungară, poloneză, slovenă, slovacă și suedeză
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 318/2006 al Consiliului din 20 februarie 2006 privind organizarea comună a piețelor în sectorul zahărului (1), în special articolul 40 alineatul (2) litera (d),
întrucât:
(1)
Articolul 39 alineatul (1) din Regulamentul (CE) nr. 952/2006 al Comisiei din 29 iunie 2006 privind normele de aplicare a Regulamentului (CE) nr. 318/2006 al Consiliului în ceea ce privește gestionarea pieței interne a zahărului și regimul cotelor (2) prevede că agențiile de intervenție pot să vândă zahăr numai după ce a fost adoptată o decizie în acest sens de către Comisie.
(2)
Belgia, Republica Cehă, Germania, Spania, Irlanda, Italia, Ungaria, Polonia, Slovenia, Slovacia și Suedia dețin stocuri de zahăr de intervenție. Pentru a acoperi nevoile pieței, este necesar ca aceste stocuri de zahăr să fie puse la dispoziție pe piața internă.
(3)
Pentru a lua în considerare situația pieței comunitare, ar trebui prevăzută stabilirea de către Comisie a unui preț de vânzare minim pentru fiecare licitație parțială.
(4)
Agențiile de intervenție din Belgia, Republica Cehă, Germania, Spania, Irlanda, Italia, Ungaria, Polonia, Slovenia, Slovacia și Suedia comunică ofertele Comisiei. Este important ca ofertanții să rămână anonimi.
(5)
Articolul 59 alineatul (2) din Regulamentul (CE) nr. 952/2006 prevede că Regulamentul (CE) nr. 1262/2001 al Comisiei din 27 iunie 2001 de stabilire a normelor de aplicare a Regulamentului (CE) nr. 1260/2001 al Consiliului privind cumpărarea și vânzarea zahărului de către agențiile de intervenție (3) se aplică în continuare zahărului acceptat pentru intervenție înainte de 10 februarie 2006. Cu toate acestea, pentru revânzarea zahărului deținut de agențiile de intervenție, această distincție este inutilă și aplicarea acesteia ar crea dificultăți administrative pentru statele membre. În consecință, este necesar ca Regulamentul (CE) nr. 1262/2001 pentru revânzarea zahărului deținut de agențiile de intervenție să nu se aplice.
(6)
Măsurile prevăzute de prezentul regulament sunt conforme cu avizul Comitetului de gestionare a zahărului,
ADOPTĂ PREZENTUL REGULAMENT:
Articolul 1
Agențiile de intervenție din Belgia, Republica Cehă, Germania, Spania, Irlanda, Italia, Ungaria, Polonia, Slovenia, Slovacia și Suedia pun în vânzare pe piața internă comunitară, prin deschiderea unei licitații permanente, o cantitate totală de 1 370 636,672 tone de zahăr acceptat pentru intervenție și disponibil pentru vânzarea pe piața internă. Cantitățile respective pentru fiecare stat membru sunt prevăzute în anexa I.
Articolul 2
(1) Termenul de depunere a ofertelor pentru prima licitație parțială se deschide la 19 iulie 2006 și expiră la 26 iulie 2006, la ora 15, ora Bruxelles-ului.
Termenele de prezentare a ofertelor pentru a doua licitație parțială și pentru următoarele încep în prima zi lucrătoare care urmează după expirarea termenului precedent. Ele expiră la ora 15, ora Bruxelles-ului:
-
la 9 și 30 august 2006;
-
la 13 și 27 septembrie 2006;
-
la 4 și 18 octombrie 2006;
-
la 8 și 22 noiembrie 2006;
-
la 6 și 20 decembrie 2006;
-
la 10 și 24 ianuarie 2007;
-
la 7 și 21 februarie 2007;
-
la 7 și 28 martie 2007;
-
la 18 și 25 aprilie 2007;
-
la 9 și 23 mai 2007;
-
la 13 și 27 iunie 2007;
-
la 11 și 18 iulie 2007;
-
la 8 și 29 august 2007;
-
la 12 și 26 septembrie 2007.
(2) Ofertele se prezintă agenției de intervenție deținătoare a zahărului, în conformitate cu anexa I.
Articolul 3
În termen de două ore de la expirarea termenului de depunere stabilit la articolul 2 alineatul (1), Comisiei îi sunt transmise ofertele prezentate de către agențiile de intervenție respective.
Identitatea ofertantului rămâne secretă.
Ofertele depuse se notifică sub formă electronică în conformitate cu modelul de la anexa II.
În cazul în care nu s-a prezentat nici o ofertă, statul membru respectiv informează Comisia cu privire la aceasta în același termen.
Articolul 4
(1) Comisia stabilește pentru fiecare stat membru interesat prețul minim de vânzare sau decide să nu accepte ofertele în conformitate cu procedura prevăzută la articolul 39 alineatul (2) din Regulamentul (CE) nr. 318/2006.
(2) În cazul în care atribuirea la un preț minim stabilit în conformitate cu alineatul (1) ar conduce la depășirea cantității maxime disponibile pentru fiecare stat membru, această atribuire se limitează la cantitatea care permite epuizarea cantității maxime.
În cazul în care atribuirile pentru un stat membru tuturor ofertanților care oferă un preț identic ar conduce la depășirea cantității maxime pentru acest stat membru, cantitatea disponibilă ar trebui atribuită după cum urmează:
(a)
proporțional cu întreaga cantitate prevăzută în fiecare ofertă, fie
(b)
prin licitație, până la tonajul maxim care urmează să fie stabilit pentru fiecare ofertant, fie
(c)
prin tragere la sorți.
Articolul 5
Prin derogare de la articolul 59 al doilea paragraf din Regulamentul (CE) nr. 952/2006, prezentul regulament se aplică revânzării, prevăzută la articolul 1 din prezentul regulament, a zahărului acceptat pentru intervenție înainte de 10 februarie 2006.
Articolul 6
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 iulie 2006.